bescheydinge behoirlijck geschiet te sijne datmen
den voirs geleydden houden soude inde macht
van zijnen scepen brieve en beleyde voirs alsoe
verre alst noch voir hen scepen somen is kisd
Alsoe als ten vervolge anthonijs hoestoel geleydt
zijnde nae de hoogte heelicheyt ons gened heen
tstogen en den rechte van deser stad voir zijn
wettich gebreck uut crachte van scepen brieven
van loven tot allen den goeden beyde have en
erve jans geheeten bastijns lijsbetten huens zijnder
huysvrouwen en margrieten vander hoeven wed
ants wijlen huens zoe waer die gelegen zijn
met brieven van deser stad gescreve is geweest
aen meye van hent oft zijnen stadhoude tot
chieldonck en ernstelijck verstocht alle de selve
goede te leven en te doen volden den voirs geleydden
oft den bringe ons brieve in zijne name en der
voirs lijsbetten en margrieten oft zij hen d tegen
hadden willen opponen dach van rechte alhier te
comparen inde banck voir meye scepen van
loeven doen bescheyden Tot welcken daghe
de voirs lijsbeth niet en is gecompareert mair de
vors margriete comparedde en dach van
verantweerden nemen den vors geleydden
comparende en recht voort verstueken Soe hebben
de scepen van loeven ter manissen smeyes gewesen
mittvonisse nae dien hen behoirlijck gebleken is
bij claernisse jans dridoens bode te voete van des
stad de leveringe en dach bescheydinge behoirlijc
geschiet te sijne datme den vors geleydde houden soude
inde machte van zijne scepen brieve en beleyde sonder
allen op de goede huens alsoe verre alst noch
voir hen scepen comen is esd